פטרישיה פרקר (באנגלית: Patricia Parker; נולדה ב-3 במרץ 1996) הידועה יותר בשם הבמה שלה, ג'ורדיין גרייס (Jordynne Grace) היא מתאבקת אמריקאית, המופיעה בארגון ההיאבקות Impact Wrestling. בנוסף לכך, היא מוכרת בשל הופעותיה בארגונים Beyond Wrestling,‏ Progress Wrestling,‏ Pro-Wrestling: EVE ו-Shine Wrestling.
גרייס החלה להתאבק ב-23 בינואר 2011.
ב-1 בספטמבר 2018, גרייס השתתפה בקרב באטל רויאל "מעבר לתקציב" של 19 משתתפים אשר קבע את זהות הטוען לכתר לאליפות העולם של ROH במסגרת האירוע All In, ובכך הייתה המתאבקת היחידה בקרב זה; גרייס הצליחה להדיח את בריאן קייג', אך בסופו של דבר הודחה לקראת סוף הקרב על ידי בולי ריי. ב-28 באוקטובר 2018, גרייס איתגרה את ג'אז לקרב על אליפות הנשים העולמית של NWA באירוע של הארגון Women's Wrestling Revolution, אך כשלה בניסיונה לזכות באליפות זו.
ב-16 באוקטובר 2018, דווח שגרייס חתמה על חוזה לשנתיים בארגון Impact Wrestling. גרייס ערכה את הופעת הבכורה שלה בארגון ב-8 בנובמבר בקרב שבו ניצחה את קטרינה. ב-3 בינואר 2019, גרייס נחלצה לעזרת קירה הוגאן לאחר שהותקפה על ידי אלי וסו יאנג. מעשה זה הוביל לקרב זוגות בין הזוגות באירוע Homecoming. ב-15 במרץ, גרייס גברה על טסה בלנצ'רד בקרב אשר קבע את זהות המועמדת שתתמודד נגד האלופה, טאיה ואלקירי, על אליפות הנוקאאוטס של אימפקט. השתיים התחרו ביניהם ב-29 במרץ, בקרב שהסתיים ללא הכרעה. ב-12 באפריל, גרייס ובריאן קייג' הפסידו בקרב זוגות לטאיה ואלקירי וג'וני אימפקט. באירוע Rebellion, שנערך ב-28 באפריל, גרייס כשלה בניסיונה לזכות בתואר אליפות הנוקאאוטס לאחר שנוצחה על ידי טאיה ואלקירי.
ב-21 בדצמבר 2018, גרייס הודיעה על האירוסים שלה למתאבק ג'ונתן גרישם.
אוחזר מתוך "https://he.wikipedia.org/w/index.php?title=פטרישיה_פרקר&oldid=27069974"
דף זה נערך לאחרונה ב־22:31, 14 בינואר 2020.